Diari Oficial de la Generalitat Valenciana


Sumari del DOGV 5446, del 08-02-2007 (2007/1353)

Bases per a la provisió, per mitjà de concurs oposició, d'una plaça de funcionari pertanyent al grup B, escala d'administració especial, subescala tècnica, classe mitjana, denominació enginyer tècnic d'obres públiques, corresponent a l'oferta d'ocupació pública per a l'any 2005.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5446

Data del DOGV
:   08-02-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/1353


Data del document
:   30-01-2007

Organisme emissor
:   Ajuntament de la Pobla de Farnals

Tipus de document
:   Convocatòria

Descriptors 

:   * Pobla de Farnals, la
    * enginyer
    * concurs administratiu
    * administració local

Bases específiques per a la selecció d'una plaça d'enginyer tècnic d'obres públiques, torn lliure.  
1. Objecte de la convocatòria  
És objecte de la present convocatòria la provisió en propietat d'una plaça d'enginyer tècnic d'obres públiques de l'escala d'administració especial, subescala: tècnica, classe: tècnic mitjà, grup B de titulació de l'article 25 de la Llei 30/84, de 2 d'agost. L'horari que haurà de realitzar l'aspirant seleccionat serà el legalment establit per a este ajuntament, i s'ajustarà a les necessitats del servici. La plaça convocada serà proveïda per mitjà de concurs oposició.  
2. Requisits dels aspirants  
Per a ser admesos a la realització de les proves selectives els aspirants hauran de complir els següents requisits en la data en què acabe el termini de presentació d'instàncies:  
a) Tindre la nacionalitat espanyola o la d'un dels estats membres de la Unió Europea o d'aquells estats als quals s'aplique la lliure circulació de treballadors, en els termes previstos en la llei estatal que regula esta matèria   
b) Estar en possessió del títol d'enginyer tècnic d'obres públiques o estar en condicions d'obtindre'l en la data en què acabe el termini de presentació d'instàncies.  
c) No patir cap malaltia ni cap defecte físic que impedisca l'exercici de les corresponents funcions.  
d) Tindre complits 18 anys.  
e) No haver sigut separat, per mitjà d'expedient disciplinari, del servici de qualsevol de les administracions o institucions públiques, ni trobar-se inhabilitat per a l'exercici de funcions públiques.  
3. Forma i termini de presentació d'instàncies. Drets d'examen  
Les instàncies per a prendre part en la present convocatòria es dirigiran a l'alcalde president d'este ajuntament. Les instàncies es presentaran en el Registre General de l'Ajuntament de la Pobla de Farnals o en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú, durant el termini de 20 dies naturals, a partir de l'endemà de la publicació de l'extracte d'esta convocatòria en el Boletín Oficial del Estado.  
Per a la presentació d'instàncies s'utilitzarà el model que figura com a annex III. Les sololicituds hauran d'acompanyar-se de la documentació que acredite els mèrits en la fase de concurs. La documentació que es presente a este efecte haurà de ser l'original o còpia degudament compulsada.  
La taxa per drets d'examen és de noranta euros (90 Euros), que podran fer-se efectius en la tresoreria municipal o per mitjà d'ingrés en el compte bancari 0093 0375 75 7929795717, obert a nom de l'Ajuntament de la Pobla de Farnals en el Banco de Valencia. El justificant de pagament de la taxa haurà de presentar-se unit a la sololicitud de participació en el procés selectiu.  
4. Admissió dels aspirants  
Per a ser admesos a les proves selectives bastarà que els aspirants manifesten en les seues instàncies que reunixen totes i cada una de les condicions exigides en estes bases, referides a la data de finalització del termini de presentació d'instàncies i que hagen abonat els drets d'examen.  
Expirat el termini de presentació d'instàncies, mitjançant una resolució de l'Alcaldia, s'aprovarà la llista d'aspirants admesos i exclosos. La dita resolució es publicarà en el Butlletí Oficial de la Província de València i al tauler d'anuncis de l'Ajuntament. Contra esta resolució podran presentar-se reclamacions en el termini de 10 dies hàbils. Les reclamacions, si n'hi ha, seran acceptades o rebutjades en la resolució per la qual s'aproven les llistes definitives, que es farà pública per mitjà de la seua inserció al tauler d'anuncis de la corporació.  
En el supòsit de no presentar-se cap reclamació, les llistes provisionals esdevindran automàticament definitives, i es farà constar esta circumstància en la resolució de l'Alcaldia.  
No obstant això, els errors de fet podran esmenar-se en qualsevol moment, d'ofici o a petició de l'interessat.  
En la resolució per la qual s'aproven les llistes es determinarà el lloc, data i hora de la celebració del primer exercici de l'oposició.  
5. Tribunal qualificador  
El tribunal qualificador tindrà la composició següent:   
President: l'alcalde o membre de la corporació en qui delegue.  
Secretari: el de la corporació o funcionari/ària d'esta en qui delegue, que actuarà com a fedatari públic, i, a més com a vocal.  
Vocals:  
- Un regidor designat per l'Alcaldia (este vocal haurà de posseir titulació igual o superior a l'exigida per a l'accés a la plaça convocada).  
- Un representant de la Comunitat Autònoma Valenciana designat per esta (enginyer tècnic d'obres públiques o semblant).  
- Un representant de l'Escola Tècnica Superior d'Enginyers de Camins, Canals i Ports (enginyer tècnic d'obres públiques o semblant).  
- Un representant dels funcionaris designat per l'alcalde a proposta dels delegats de Personal dels/de les funcionaris/àries (este vocal haurà de posseir titulació igual o superior a l'exigida per a l'accés a la plaça convocada).  
- Un representant dels organismes sindicals representats en este ajuntament (enginyer tècnic d'obres públiques o semblant).  
El tribunal invitarà als grups municipals a nomenar un representant del grup en qualitat d'observador.   
En la resolució per la qual es nomenen expressament els membres del tribunal es designaran els membres suplents.  
El tribunal no podrà constituir-se ni actuar sense l'assistència de més de la meitat dels seus membres, titulars o suplents. El tribunal resoldrà qualsevol dubte que puga plantejar-se en l'aplicació i interpretació de les bases d'esta convocatòria.  
Els membres del tribunal hauran d'abstindre's i podran ser recusats per les persones interessades quan concórrega en ells algunes de les circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.  
El tribunal tindrà la categoria segona de les indicades en l'annex IV del Reial Decret 462/2002, de 24 de maig, a efectes d'indemnitzacions per assistències.   
6. Calendari  
La data, hora i lloc de celebració del primer exercici de les proves selectives s'anunciarà en la publicació de la resolució definitiva que aprove la llista d'admesos i exclosos a què es referix la norma quarta anterior.  
Una vegada començades les proves selectives no serà obligatòria la publicació dels següents anuncis de celebració de la resta d'exercicis en el BOP. Estos anuncis hauran de fer-se públics pel tribunal al tauler d'anuncis de la corporació amb 24 hores d'antelació al començament d'estes si es tracta del mateix exercici o de 48 si es tracta d'un nou exercici. En tot cas, des de la conclusió d'un exercici fins al començament del següent no podran transcórrer menys de 72 hores ni més de 45 dies naturals.  
Es podran reduir els terminis indicats si ho proposa el tribunal i accepten tots els aspirants o fóra sololicitat per estos, tot això per unanimitat. Açò es farà constar en l'expedient.  
7. Orde d'intervenció dels aspirants. Identificació  
Els aspirants seran convocats en crida única, excepte casos de força major degudament justificats i apreciats lliurement pel tribunal. La falta de presentació d'un aspirant en el moment de ser cridat a qualsevol dels exercicis obligatoris determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procediment selectiu.  
L'orde d'actuació dels aspirants en aquells exercicis que no puguen realitzar-se conjuntament es determinarà per mitjà de sorteig previ, i es farà públic el resultat d'este amb una antelació de 48 hores abans de l'inici de l'exercici en qüestió.  
El tribunal podrà requerir en qualsevol moment als aspirants que acrediten la seua identitat, i amb este fi hauran d'anar proveïts del document nacional d'identitat.  
8. Concurs oposició  
A) Fase d'oposició.  
Primer exercici. Obligatori i eliminatori.  
Este exercici puntuarà de 0 a 10 punts, i caldrà per a superar-lo obtindre una puntuació mínima de 5 punts. Consistirà a contestar un qüestionari de preguntes que poden formular-se tipus test sobre els temes de les matèries comunes (annex I) de les presents bases, durant un temps màxim d'una hora. Només una de les respostes possibles serà vàlida. Les preguntes en blanc no es puntuaran. Les preguntes contestades erròniament descomptaran puntuació d'acord amb la fórmula següent:  
Resultat = encerts-(errors/3) x 10  
 Nombre de preguntes  
Segon exercici. Obligatori i eliminatori.  
Este exercici es puntuarà de 0 a 10 punts, i cadrà per a superar-lo obtindre una puntuació mínima de 5 punts. Consistirà a desenvolupar per escrit, durant un temps màxim de tres hores, dos temes comuns per a tots els aspirants, que seran determinats pel tribunal i relacionats amb les matèries específiques (annexos II), els enunciats dels quals seran establits pel tribunal amb l'objectiu que els aspirants relacionen els coneixements propis de les matèries específiques. Una vegada conclosa la prova, els exercicis s'introduiran en un sobre tancat i quedaran sota la custòdia del tribunal qualificador, que cridarà els opositors, individualment, per a la lectura pública de l'exercici. Cada un dels temes exposats es qualificarà de 0 a 10 punts i es procedirà a calcular la mitjana dels dos, encara que per a calcular la mitjana, cap dels temes haurà de tindre una qualificació igual o inferior a 3 punts.  
Tercer exercici. Obligatori i eliminatori.  
Es qualificarà de 0 a 10 punts, i caldrà un mínim de 5 punts per a superar-lo. Consistirà en la realització de dos supòsits pràctics relacionats amb la part de matèries específiques (annex II) del programa de la convocatòria i dirigides a apreciar la capacitat dels aspirants per a realitzar les funcions pròpies del lloc de treball, segons indicacions que farà el tribunal. La duració màxima serà de tres hores. Cada un dels supòsits plantejats es qualificarà de 0 a 10 punts i es procedirà a calcular la mitjana dels dos supòsits plantejats, encara que per a calcular la mitjana, cap dels supòsits haurà de tindre una qualificació igual o inferior a 3 punts.  
B) Fase de concurs.  
Barem per a la valoració de mèrits.  
Junt amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris, han de passar a la fase de concurs.  
La valoració de mèrits s'ajustarà a les regles següents:  
1. Titulacions acadèmiques. Puntuació màxima 1 punt.  
Es valora de la forma següent:  
- Títol doctor: 0,50 punts  
- Títol superior diferent de l'exigit: 0,50 punts  
El títol que constituïx requisit per a l'accés a la plaça no serà objecte de valoració.  
2. Expedient acadèmic.   
Per a valorar este apartat es tindrà en compte la nota mitjana de l'aspirant que s'obtindrà per mitjà de la suma de la nota mitjana del seu expedient acadèmic i de la nota del seu projecte de fi de carrera, la qual cosa es justificarà per mitjà de certificat/s acadèmic/s en el qual haurà de constar la nota mitjana obtinguda en la carrera d'Enginyeria Tècnica d'Obres Públiques i la nota del projecte de fi de carrera. No serà objecte de puntuació l'expedient/s acadèmic/s i els projecte/s de fi de carrera de l'aspirant corresponent a titulacions diferents de la d'Enginyeria Tècnica d'Obres Públiques.  
La puntuació serà la següent:  
Nota mitjana fins a 6: 0,50 punts  
Nota mitjana fins a 7: 1 punt  
Nota mitjana fins a 8: 1,50 punts  
Nota mitjana fins a 10: 2 punts  
La puntuació màxima d'este apartat serà de 2 punts.  
3. Cursos de formació i perfeccionament.  
Es tindran en compte aquells cursos de formació i perfeccionament que tinguen relació amb temes de caràcter general de l'administració pública, o amb les funcions a exercir, convocats o organitzats per instituts o escoles oficials de l'administració, universitats, Inem, Generalitat Valenciana o altres comunitats autònomes, cololegis oficials i altres entitats de caràcter o interés públic, sempre que en este últim cas estiguen homologats per l'Institut Valencià de l'administració Pública.  
La valoració de cada curs s'efectuarà d'acord amb l'escala següent:  
a) Cursos sobre temes generals de l'administració pública:  
Duració Puntuació  
15 o més hores 0,50 punts  
50 o més hores 1,00 punt  
100 o més hores 2,00 punts  
b) Cursos sobre temes específics de la professió, realitzats en els últims 5 anys:  
Duració Puntuació  
15 o més hores 1,.00 punt  
50 o més hores 2,00 punts  
100 o més hores 3,00 punts  
La puntuació màxima dels apartats a i b no podrà excedir els 3 punts.  
4. Coneixement del valencià:   
La puntuació s'atorgarà en funció dels següents títols de la Junta Qualificadora de Coneixements del Valencià:  
 Puntuació  
Oral 0,10 punts  
Grau elemental 0,20 punts  
Grau mitjà 0,30 punts  
Grau superior 0,40 punts  
Podrà acreditar-se igualment este mèrit, i es puntuarà amb 0,20 punts, si els interessats aporten algun dels documents següents:  
- Títol de Batxillerat o equivalent cursat a la Comunitat Valenciana o certificació, expedida per l'òrgan competent, en què es faça constar que s'han superat les assignatures en valencià.  
- Títol de l'Escola Oficial d'Idiomes corresponent al tercer curs de coneixements de valencià.  
En cap cas es podrà acumular la puntuació d'esta última opció a la que corresponga a qualsevol dels graus de coneixements que establix la Junta Qualificadora, excloent-se entre si una puntuació i una altra.  
5. Servicis prestats en l'administració o empresa privada  
Es valorarà en raó de 0,1 punts per mes complet de servicis en actiu en l'administració en què s'hagen exercit funcions d'enginyer tècnic d'obres públiques. S'acreditarà per mitjà de certificació emesa per la Secretaria de l'administració que corresponga.  
Es valorarà en raó de 0,05 punts per mes complet de servicis prestats com a enginyer tècnic d'obres públiques per compte d'altre -sense tindre per empresari l'administració-.  
Esta circumstància s'acreditarà aportant còpia del contracte de treball i vida laboral emesa per la Tresoreria General de la Seguretat Social.  
La valoració d'este aparatat no podrà excedir els 4 punts.  
6. Entrevista personal realitzada pel tribunal  
En l'entrevista es valoraran els aspectes formatius i curriculars dels aspirants que estiguen relacionats amb les funcions de la plaça convocada.  
La puntuació màxima d'este apartat serà d'1 punt.  
7. Relació d'aprovats  
Finalitzades les proves selectives el tribunal farà pública la relació d'aspirants aprovats, si n'hi ha, per orde de puntuació aconseguida, i elevarà la dita relació a l'òrgan competent, remetent així mateix l'acta de l'última sessió, sense que es puga declarar que ha superat el present procediment selectiu un nombre d'aspirants superior al de places convocades.  
8. Presentació de documents  
Els aspirants aprovats, si n'hi ha, proposats pel tribunal, hauran d'aportar davant de la corporació, en el termini de 20 dies naturals des que es faça pública la relació d'aspirants aprovats, els documents acreditatius de les condicions de capacitat i requisits exigits en la norma segona de la present convocatòria.  
Els que dins del termini indicat, i excepte cas de força major, no presentaren la documentació, o d'esta es deduïra que no tenen algun dels requisits exigits, no podran ser nomenats funcionaris, donant lloc a la invalidesa de l'actuació de l'interessat i la nulolitat subsegüent dels actes del tribunal respecte a este, sense perjuí de la responsabilitat en què pogueren haver incorregut per falsedat en la seua instància.   
La plaça no ocupada per l'aspirant que no presente la documentació quedarà vacant.  
Els aspirants aprovats hauran de sotmetre's, prèviament a l'obtenció de la condició de funcionari, a un reconeixement mèdic pels servicis mèdics que s'assenyalen per l'Ajuntament a fi de comprovar que estos no patixen cap malaltia ni cap defecte físic que els impedisca l'exercici de les funcions corresponents a la plaça per a la qual han sigut proposats.  
Qui tinga la condició de funcionari públic estarà exempt de justificar les condicions i requisits ja acreditats per a obtindre el seu anterior nomenament o designació, excepte el de reconeixement mèdic previ, havent de presentar únicament certificat de ministeri, organisme o corporació del qual depenguen, acreditant la seua condició i la resta de circumstàncies que consten en el seu expedient personal   
9. Nomenament  
Complits els requisits precedents s'efectuarà el nomenament dels aspirants proposats, els quals hauran de prendre possessió del càrrec en el termini de 30 dies, a comptar de l'endemà de la notificació del nomenament.  
10. Incidències  
El tribunal queda autoritzat per a resoldre els dubtes que es presenten i per a interpretar les bases d'esta convocatòria i prendre els acords necessaris per al bon orde del procés selectiu.  
11. Normativa i recursos  
11.1. La convocatòria es regirà, en el no establit per estes bases, per la normativa bàsica estatal sobre la funció pública continguda en la Llei 30/1984, de 2 d'agost, per la Llei 7/1985, de 2 d'abril, Reguladora de les Bases de Règim Local, pel Text Refós de les disposicions legals vigents en matèria de règim local, aprovat per Reial Decret Legislatiu 781/1986, de 18 d'abril; pel Reial Decret 896/1991, de 7 de juny; Reial Decret 364/1995, de 10 de març, així com per la normativa autonòmica valenciana sobre funció pública, Text Refós de 24 d'octubre de 1995; Decret 33/1999, de 9 de març, i la resta de normes reglamentàries.  
11.2. La present convocatòria, les seues bases i tots els actes administratius que es deriven d'estes i de l'actuació del tribunal podran ser impugnats pels interessats en els casos i formes que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
12. Publicació  
Les presents bases es publicaran en el BOP i l'anunci de la convocatòria en extracte en el Boletín Oficial del Estado.  
ANNEX I  
Temari matèries comunes  
Tema 1. La Constitució Espanyola de 1978: estructura i contingut. Drets i deures fonamentals. La seua garantia i suspensió.  
Tema 2. Les Corts Generals: composició, atribucions i funcionament. Òrgans dependents de les Corts Generals: El Tribunal de Comptes i el Defensor del Poble.  
Tema 3. El govern i l'administració en la Constitució. La Llei 50/1997, de 27 de novembre, del Govern, Òrgans Centrals i Òrgans Territorials.  
Tema 4. Organització territorial de l'estat. Principis generals. Les comunitats autònomes. Distribució de competències. L'administració de l'estat: organització central.  
Tema 5. Els estatuts d'autonomia: el seu significat. L'Estatut d'Autonomia de la Comunitat Valenciana.  
Tema 6. El règim local espanyol. La seua evolució històrica. L'administració local en la Constitució de 1978. El principi d'autonomia: el seu significat i abast. Garantia constitucional de l'autonomia local.  
Tema 7. El municipi: concepte i elements. La configuració del municipi en la Constitució. El terme municipal. La població.  
Tema 8. L'organització municipal: principis fonamentals. Classes d'òrgans. Competències.  
Tema 9. Règim jurídic dels béns locals. Els béns de domini públic. Peculiaritats del seu règim jurídic en l'àmbit local. Béns patrimonials de les entitats locals: adquisició i alienació. Administració, ús i aprofitament. Els béns comunals.  
Tema 10. El servici públic en l'esfera local: peculiaritats dels distints modes de gestió. Iniciativa pública en l'activitat econòmica: pressupostos, requisits i procediments.  
Tema 11. Personal al servici de les entitats locals. Funcionaris de carrera d'administració local. Funcionaris interins. Personal eventual i laboral.  
Tema 12. Drets i deures dels funcionaris. Règim disciplinari. Responsabilitat civil i penal dels funcionaris.  
Tema 13. L'acte administratiu: concepte, elements i classes. Eficàcia, executivitat i suspensió dels actes administratius. Actes presumptes: requisits i efectes.  
Tema 14. Invalidesa de l'acte administratiu: classes de vicis i els seus efectes. Conservació, conversió i convalidació. Irregularitats no invalidants.  
Tema 15. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Les fases del procediment administratiu: iniciació, ordenació, instrucció i terminació.  
Tema 16. Els recursos administratius. Conceptes. Principis generals. Interposició. Suspensió de l'execució. Audiència als interessats. Resolució. Classes: recursos d'alçada. Recurs potestatiu de reposició. Recurs extraordinari de revisió.  
Tema 17. Recursos de les hisendes locals. Classificació: ingressos de dret públic i ingressos de dret privat. Especial referència a les taxes i contribucions especials. Impostos municipals: concepte i classificació.  
Tema 18. Pressupostos de les entitats locals. Principis. Integració i documents de què consten. Procés d'aprovació de pressupostos locals. Execució i liquidació del pressupost.  
ANNEX II  
Temari matèries específiques  
Tema 20. Accessibilitat i barreres arquitectòniques en les vies urbanes. Normativa. Actuacions en matèria de supressió de barreres arquitectòniques al municipi de la Pobla de Farnals.  
Tema 21. Disposicions mínimes en matèria de seguretat i salut en les obres de construcció. Objectius. Definicions. L'estudi de seguretat i salut i l'estudi bàsic de seguretat i salut, obligatorietat i contingut.  
Tema 22. Coordinació de seguretat i salut en les obres. Funcions del coordinador en fase d'execució i del director d'obra. El Pla de Seguretat i Salut en el Treball. Obligacions dels diferents agents intervinents en l'execució de l'obra. El llibre d'incidències.  
Tema 23. Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques. Àmbit d'aplicació. Disposicions comunes als contractes de les administracions públiques.  
Tema 24. Requisits per a contractar amb l'administració. La capacitat i solvència de les empreses.  
Tema 25. La classificació o registre d'empreses. Suspensió de les classificacions. Registre Oficial d'Empreses Classificades.  
Tema 26. El contracte d'obres: classificació de les obres. El projecte d'obres, el seu contingut i responsabilitat. Supervisió de projectes. Replantejament del projecte.  
Tema 27. Procediments d'adjudicació del contracte d'obres: el procediment obert, el procediment restringit i el procediment negociat.  
Tema 28. Execució del contracte d'obres. Potestats de l'administració: especial referència a la potestat de modificació. Drets i obligacions dels contractistes. Terminis d'execució, pròrrogues.  
Tema 29. La direcció d'obra. Règim de relacions amb el contractista  
Tema 30. Mesuraments d'obra. Certificacions, preus contradictoris. La revisió de preus en el contracte d'obres. La clàusula contractual de revisió. Cessió de contractes i subcontractes. Responsabilitats.  
Tema 31. Extinció del contracte d'obres. Causes i efectes. Especial referència a l'incompliment del contractista. Recepció i liquidació de les obres, provisional i definitiva. Conservació durant el període de garantia.  
Tema 32. Contracte de concessió d'obres públiques. Execució de les obres per la pròpia administració: supòsits.  
Tema 33. Els contractes de consultora i assistència, especial referència als contractes d'elaboració de projectes.  
Tema 34. Pavimentació: tipus, maquinària, materials, unitats d'obra, assaig, etc.  
Tema 35. Sanejament de poblacions: principis generals, sistemes d'evacuació, avaluació de cabals a evacuar. Tipus de seccions, estudi comparatiu.  
Tema 36. Xarxes de clavegueram. Sistema unitari i separatiu. Factors a considerar en les distintes fases del projecte. Disseny i càlcul de la xarxes de clavegueram. Aplicacions informàtiques.  
Tema 37. Elements d'una xarxa de clavegueram, tipus de conduccions, pous de registre i ressalt, albellons, abocadors, sobreeixidors de crescuda, cambres de descàrrega, ventilació. Connexions domiciliàries. Característiques de la xarxa de sanejament del municipi de la Pobla de Farnals.  
Tema 38. Depuració d'aigües residuals: objectius. Conceptes generals i elements. Principals cadenes del procés depurador: el seu rendiment de depuració.  
Tema 39. Sistemes de depuració d'aigües residuals en nuclis de fins a 10.000 habitants. Xicotetes depuradores. Reutilització d'aigües i fangs. La depuració de les aigües residuals del municipi de la Pobla de Farnals.  
Tema 40. Xarxa d'aigua potable: tipus, maquinària, materials, unitats d'obra, assaig, etc. La xarxa d'aigua potable del municipi de la Pobla de Farnals  
Tema 41. Xarxa de telefonia: tipus, maquinària, materials, unitats d'obra, assaig, etc.  
Tema 42. Canalitzacions de servicis: gas, baixa i mitjana tensió: problemàtica específica al municipi de la Pobla de Farnals. Transformadors principals al terme de la Pobla de Farnals. Canalitzacions de reg: característiques i entramat urbà.  
Tema 43. Enllumenat públic. Conduccions i quadres de comandaments, tipus de columnes i lluminàries a la Pobla de Farnals.  
Tema 44. Reposició de servicis. Planificació i procés que ha de seguir-se. Responsabilitats per ruptures.   
Tema 44. El drenatge de l'explanació. Conceptes generals. Drenatge superficial. Obres de desaigüe, cunetes, etc. Drenatge subterrani.  
Tema 45. Captacions d'aigua subterrània. Equipament de pous. Dispositius d'emmagatzemament. Característiques principals. Procés constructiu  
Tema 46. Interseccions: generalitats, criteris de projecte, classificació i tipus, normativa i recomanacions, elements i característiques geomètriques, senyalització.  
Tema 47. Glorietes: definició, tipus, factors i característiques, senyalització.  
Tema 48. Els paviments urbans: factors que afecten el disseny i construcció. Paviments asfàltics. Paviments de formigó. Paviments mixtos. Solucions a adoptar. Valoració de criteris.  
Tema 49. Asfaltat. Procés constructiu. Tipus de mescles principals. Control de qualitat.  
Tema 50. Anàlisi viària del terme municipal de la Pobla de Farnals. Xarxa urbana. Camins rurals principals.  
Tema 51. Control de qualitat en elements de formigó. Posada en obra del formigó. Control del formigó i acer. Control d'execució.  
Tema 52. Parcs i jardins del municipi de la Pobla de Farnals. Manteniment i conservació.  
Tema 53. Els residus i fems urbans. Plantes de transferència i tractaments. La gestió de residus urbans al municipi de la Pobla de Farnals.  
Tema 54. La Llei 16/2005, de 30 de desembre, de la Generalitat Valenciana, Urbanística Valenciana: principis generals   
Tema 55. Plans generals. Objecte, determinacions i abast. Documentació dels plans generals.   
Tema 56. Programa per al desenvolupament d'actuacions integrades: objecte. Documentació dels programes per al desenvolupament de les actuacions integrades. Procés de tramitació d'un programa d'actuació integrada. L'urbanitzador.  
Tema 57. Els projectes d'urbanització en la Llei Urbanística Valenciana i en el Reglament d'Ordenació i Gestió Territorial i Urbanística.  
Tema 58. Els projectes d'obra pública en la Llei Urbanística Valenciana i en el Reglament d'Ordenació i Gestió Territorial i Urbanística.  
Tema 59. Topografia i recollida de dades. Alçaments topogràfics. Replantejaments. Estat d'alineacions del PGOU de la Pobla de Farnals.  
Tema 60. Les normes urbanístiques del Pla General d'Ordenació Urbana del municipi de la Pobla de Farnals.  
La Pobla de Farnals, 30 de gener de 2007. L'alcalde: José Vte Sanchis Marqués.